ועדת הפנים והגנת הסביבה, כנסת 25, פרוטוקול מספר 91, 2023-06-26 00:00

יעקב אשר: צהרים טובים

יעקב אשר:  אני פותח את ישיבת ועדת הפנים והגנת הסביבה

יעקב אשר:  על סדר-היום הצעה לסדר-היום: "ההזנחה מתמדת של דירות הדיור הציבורי על ידי עמידר ותנאי המחייה של דיירי הדיור הציבורי"

יעקב אשר:  הצעה לסדר-היום של חברי הכנסת: מיכאל מרדכי ביטון, יונתן מישרקי, יסמין פרידמן, אימאן ח'טיב יאסין ונעמה לזימי

יעקב אשר:       חברת הכנסת יאסין תציג את ההצעה, בבקשה

אימאן ח'טיב יאסין: האמת, הגשנו והצטרפנו להצעה הזאת כיוון שהסוגייה הבוערת הזאת של הדיור הציבורי במדינת ישראל זועקת מזה מספר שנים

אימאן ח'טיב יאסין:  אני אציג את הצד שלי

אימאן ח'טיב יאסין:  הדיור הציבורי לא זוכה לטיפול הראוי ולצערי הרב, הרבה פעמים מדובר באנשים זקנים, או אפילו בילדים קטנים שחיים בבתים רטובים, רקובים ואין להם אפשרות לעשות את השיפוצים שצריך לעשות

אימאן ח'טיב יאסין:  כל דבר מצריך אישור ובירוקרטיה ארוכה וגדולה

אימאן ח'טיב יאסין:       במיוחד אני מדברת על הדירות ביישובים המעורבים: יפו, עכו, חיפה, ששם הבעיה היא עוד יותר חמורה

אימאן ח'טיב יאסין:  אנשים לא מצליחים לעשות את השיפוץ ולקבל אישורים לשיפוצים

אימאן ח'טיב יאסין:  גם כשהם רוצים לקנות את הבית הם לא מצליחים בגלל הבירוקרטיה והמחירים המופקעים

אימאן ח'טיב יאסין:  כל שיפוץ כזה וכל הצעה כזאת  במינימום מדובר בעלות של עשרות ומאות אלפי שקלים

אימאן ח'טיב יאסין:       נפגשתי בשבוע שעבר עם תושב מיפו והוא סיפר לי על זה שהוא רוצה לעשות קצת שיפוץ במקום

אימאן ח'טיב יאסין:  בחצר יש עץ מנגו שנטעו לפני כמה שנים והוא רוצה להוריד אותו כדי לתקן

אימאן ח'טיב יאסין:  הוא צריך להביא יועץ ולשלם לו אלפי שקלים

יעקב אשר: עץ מנגו?     

אימאן ח'טיב יאסין: כן, עץ מנגו בחצר

לירון אדלר: זה רישיון כריתה

יעקב אשר: אז אני רוצה לבשר לך - - -      

לירון אדלר: המנגו לא הוכלל

יעקב אשר: המנגו נשאר? אז אני לא יכול לבשר לך

יעקב אשר:  היתה כאן קודם ישיבה שבה אישרנו צווים שמפחיתים המון רגולציה בנושא של עצים

אימאן ח'טיב יאסין: אז אולי גם להכניס לימון ומנגו

אימאן ח'טיב יאסין:  זה לא יכול להיות

אימאן ח'טיב יאסין:  אדם שמשתכר שכר מינימום לא יכול לזוז מטר לפני שהוא משלם 3,000 שקלים או 4,000 כדי שאדם יבוא, יסתכל ויחתום על הנייר

יעקב אשר: למה הוא צריך לשלם על זה?     

אימאן ח'טיב יאסין: כי ככה צריך בדיור

אימאן ח'טיב יאסין:  יש בירוקרטיה

נתנאל לפידות: את מדברת על דיור מוגן או על דיור ציבורי?     

אימאן ח'טיב יאסין: אני אשאל

אימאן ח'טיב יאסין:  אני לא זוכרת

יעקב אשר: דיור ציבורי זה שלכם

נתנאל לפידות: נכון

יעקב אשר: אתם צריכים להתעסק עם האגסים או הלימונים

אימאן ח'טיב יאסין: אבל מי משלם? גם אתם?     

נתנאל לפידות: כן, ברור

יעקב אשר: אמורים לשלם

אימאן ח'טיב יאסין: מצד שני, אנחנו מכירים הרבה אנשים שלא יכולים לשפץ והם נשארים בדירות עם עובש

אימאן ח'טיב יאסין:  בשנה שעברה פנתה אלי זקנה יהודיה מנצרת עילית וביקשה את עזרתי

אימאן ח'טיב יאסין:  היא אומרת: אני שולחת מכתבים  והם לא באים

אימאן ח'טיב יאסין:  גם כשהם באים הם עושים סתם דברים ולא עושים את העבודה כמו שצריך

אימאן ח'טיב יאסין:  זאת אישה בודדה

אימאן ח'טיב יאסין:  יש מלא זקנות וזקנים כאלה יהודים וערבים

יעקב אשר: ידוע

אימאן ח'טיב יאסין: אי-אפשר להשאיר את המצב בצורה כזאת, זה לא יכול להיות

אימאן ח'טיב יאסין:  או שאתם נותנים את האחזקה לאנשים שגרים ותיתנו להם יד חופשית לעשות את הדברים ולסייע איפה שצריך, או שאתם עושים את כל מה שצריך בלי לתעתע את האנשים

אימאן ח'טיב יאסין:       כל הסיפור של לקנות דירה מדיור ציבורי הוא סיפור לא פשוט

יעקב אשר: אני אעשה קצת סדר בדברים

יעקב אשר:  יש שני נושאים

יעקב אשר:  הנושא שאנחנו מדברים עליו הוא נושא אחד ויש נושא שני שאנחנו אמורים לדון בו בקרוב לגבי הצעת חוק שעוסקת באפשרות לקנות

יעקב אשר:  כרגע החוק פג

יעקב אשר:  זה עלה למליאה לפני שבועיים והגיע אלינו לוועדה

יעקב אשר:  בקרוב נעשה דיון לגבי חידוש של הסעיף הזה בחוק הדיור הציבורי

יעקב אשר:  זאת נקודה אחת

יעקב אשר:       נקודה שנייה

יעקב אשר:  גם בלי שאני אדע על מקרים מסוימים, כולנו יודעים שיש בעיה קשה בדירות הציבוריות שנמצאות תחת ניהול הממשלה על זרועותיה השונות

יעקב אשר:  יכול להיות שהבעיה היא יותר במקום אחד ופחות במקום אחר, אני לא יודע, אבל יש בעיה של תחזוקה

יעקב אשר:      אנחנו פה בשביל לדבר על הדבר הזה

יעקב אשר:  התחזוקה הזאת יכולה להיות בית שלא ראוי למגורים עד לבעיות תחזוקה קלות, שאין שום סיבה בעולם שהן יקרו או שלא יתוקנו

יעקב אשר:  לדעתי הבעיה מורכבת משני דברים: אחד, האם יש תקציב מספיק לדברים הללו? שנית, הרגולציה של העניין ואיך זה עובד

יעקב אשר:  האם לאותן חברות שאחראיות יש תוכנית עבודה מסודרת? האם זה עובד רק על-פי תלונות? ואם כן, כמה זמן לוקח להתלונן וכמה זמן לוקח עד שבאים ובודקים וכמה זמן לוקח עד שמתקנים? אני אומר לכם את זה גם בלי שאני מכיר את זה באופן אישי

יעקב אשר:  אני מתאר לעצמי שמשהו פה לא דופק, אחרת הסערה הזאת לא היתה קמה והיא קמה בצדק

יעקב אשר:       לכן הייתי רוצה לנצל את הדיון לא רק לספר ולהגיד כמה זה רע, אלא באמת לעשות שינוי בעניין הזה

יעקב אשר:  לשם כך הייתי רוצה לשמוע מהאנשים שנמצאים כאן

יעקב אשר:  חבר הכנסת מיכאל ביטון בדרך

יעקב אשר:  בוודאי נשמע את זה ממנו בצבעוניות

אימאן ח'טיב יאסין: לגבי פתרונות, אני הצעתי שתי אופציות

אימאן ח'טיב יאסין:  או שבאמת עושים את זה כנוהל ובצורה מסודרת ונכונה, או לתת לאנשים לעשות את הדברים

יעקב אשר: פה צריך לדעת על מה את מדברת

אימאן ח'טיב יאסין: אני מדברת עכשיו על השיפוץ

יעקב אשר: אמר נציג הממשלה, שעוד לא נתנו לו להסביר את עצמו, שיש דירות שניתנות לאנשים לגור בהן במסגרת דיור ציבורי ויש ר"פ

יעקב אשר:  מה זה ר"פ?     

נתנאל לפידות: עמידר מנהלת עבור משרד השיכון את הדיור הציבורי, אבל היא גם מנהלת עבור רמ"י את הדירות של נכסי נפקדים, דירות ר"פ, רשות הפיתוח

יעקב אשר: על מי עלויות האחזקה שם?     

נתנאל לפידות: מי שגר שם רכש בדמי מפתח שני שליש מהדירה והדירה היא שלו, אבל זאת סוגיה אחרת

נתנאל לפידות:  גם שם, עמידר היא נציגתה של רמ"י, אבל זה לא דיור ציבורי

נתנאל לפידות:  שם זה דירת בעלים והם צריכים לשלם הכול

יעקב אשר: היא אומרת שהם ישלמו, אבל לא יכול להיות שייפול עליהם דבר כזה כמו סיפור של עץ

נתנאל לפידות: אבל זה כבר מול החקיקה הרגילה כי זה כמו הבעלים

יעקב אשר: לכן אני מפריד את זה

יעקב אשר:  כדי להגיע לפתרון אני צריך לדעת מה הסוגייה

יעקב אשר:  אפשר לומר סתם דברים ולא ייצא מזה כלום

יעקב אשר:  היום זה דיון ראשון ואני מעריך שאנחנו גם נדון בדברים האלה

יעקב אשר:       בבקשה, חבר הכנסת מישרקי

יונתן מישרקי: אדוני היושב-ראש, צהרים טובים

יונתן מישרקי:  דבר ראשון, מילה טובה על החדר

יונתן מישרקי:  יש כיסאות חדשים

יונתן מישרקי:  אני פה למעלה משנה וברוך ה' הגיעו כיסאות חדשים

יונתן מישרקי:  זה נחמד להגיד גם שכנסת ישראל משתדרגת

יעקב אשר: לא בדיון הזה

יונתן מישרקי: זה לא דיון ראשון בכנסת בנושא של הדיור הציבורי

יונתן מישרקי:  לצערי הרב, אני שומע מהאוצר את אותן תשובות כל פעם: זאת עמידר, הם אלה שצריכים לעמוד מול האנשים

יונתן מישרקי:       לגבי נושא השיפוץ

יונתן מישרקי:  יש איזו תחושה שהאוצר מנסה לייבש את הסיפור הזה של דיור ציבורי

יונתן מישרקי:  כמובן תמיד מפילים על עמידר שהם לא עושים מספיק שיפוצים

יונתן מישרקי:  אני חושב שחייבים תקצוב לדבר הזה

יונתן מישרקי:  יש 1,000 דירות שנמצאות במצב קשה

יונתן מישרקי:  מה האוצר עושה בשביל זה? אנחנו צריכים לקבל תשובות

יונתן מישרקי:       יש פה איזה סוג של טחינת מים

נעמה לזימי: אתה מדבר על הדירות הלא שמישות?     

יעקב אשר: לא, גם אלה שלא ראויות לדיור

יעקב אשר:  יש דירות שכן גרים שם אבל אנשים גרים כמו בדיר

נעמה לזימי: יש גם דירות שלא גרים בהן בגלל מצבן

יעקב אשר: אני רוצה לדבר על כל הספקטרום לא רק על החלק הזה

יונתן מישרקי: אדוני היושב-ראש, יש איזו תחושה שיש מדיניות של האוצר לייבש את הנושא של הדיור הציבורי

נעמה לזימי: תחושה? מדיניות מכוונת, איזו תחושה?     

יונתן מישרקי: כל זמן שלא הוכח אחרת

יעקב אשר: הספקתם להכיר אותי

יעקב אשר:  אני רוצה להיכנס לשורש העניין

יעקב אשר:  המצב גרוע ולא משנה איך יגידו את זה, נקודה

יעקב אשר:  עכשיו צריך לראות מה הפתרונות

אימאן ח'טיב יאסין: כבוד היו"ר, אני לא מכירה אותך ככה

יעקב אשר: פה זאת ועדה פרקטית

אימאן ח'טיב יאסין: הלוואי

יונתן מישרקי: לכן אני מבקש ודורש מהאוצר שיתנו תשובות למה אנחנו נמצאים במצב כזה? מה עושים בשביל זה? לעשות דיונים עד שהדבר הזה ייפתר

יונתן מישרקי:  לא יכול להיות שבמדינת ישראל יש כל-כך הרבה דירות לא שמישות

יעקב אשר: אני כבר הודעתי שזה דיון ראשון ונעשה מעקב אבל בואו נתחיל את הדיון

יעקב אשר:       בבקשה, נעמה לזימי, ממגישות ההצעה

נעמה לזימי: תודה רבה

נעמה לזימי:  אני אהיה קצרה כי אני מסכימה איתך לגמרי שצריך להיות פה פרקטיים

נעמה לזימי:  זה מתחבר למדיניות מכוונת של חיסול הדיור הציבורי ומעבר לסיוע בשכר דירה בלבד

נעמה לזימי:  אותו סיוע בשכר דירה שלא התעדכן 20 שנה ולא מתכוונים לעדכן אותו

נעמה לזימי:  אותו סיוע עלוב שבקושי מספיק אולי לרבע דמי שכירות במקרה הכי טוב

נעמה לזימי:  את זה צריך לתקן בתפיסה וזה התפקיד שלנו

נעמה לזימי:  אנחנו מתווי המדיניות והחזון, עם כל הכבוד לאוצר

נעמה לזימי:       אני לא צריכה להגיד שאני מקבלת מהאוצר טלפונים לוותר על חוק רן כהן, זכויות הרכישה והכול

יעקב אשר: דיברתי על זה, זה יגיע ביום רביעי

נעמה לזימי: אני יודעת, אני מודה לך

נעמה לזימי:  אנחנו צריכים להגיד שהדיון הציבורי צריך להיות בהשוואה ל-OECD וזה על כל הרצף

נעמה לזימי:  מהדירות הגרועות שבאמת הוזנחו הרבה שנים, ועד לתפיסה שאומרת גם דירות חדשות

נעמה לזימי:  לכן פה אנחנו מדברים על התחתית של התחתית שאנחנו צריכים לשקם

נעמה לזימי:  אני מודה לך גם שאתה אומר שזה דיון ראשון ואני מאחלת שנצליח

יעקב אשר: חברת הכנסת יסמין פרידמן, ממגישות ההצעה

יסמין פרידמן: תודה על הדיון החשוב הזה

יסמין פרידמן:  15 שנה אני פועלת בתחום של הדיור הציבורי, מסיירת בשטח ומכירה לפחות את מרבית הדירות בבאר-שבע

יסמין פרידמן:  בשבוע שעבר הייתי גם בפגישה במשרד עמידר עם המנכ"ל כדי להבין מה תכנית העבודה החדשה

יסמין פרידמן:  יש מנכ"ל חדש ותפיסה חדשה

יסמין פרידמן:  גם נאמר לי שהובא תקציב נוסף לשיפוץ הדירות

יסמין פרידמן:       אבל השאלה היא מה התקציב לכל דירה? אם התקציב לכל דירה נשאר סביב 300 עד 500 שקלים, לא עשינו בזה כלום

יסמין פרידמן:  לכן דרושה תכנית עבודה באמת ארוכת טווח, כלומר, למפות את הדירות, לראות מה סדר העדיפויות

יסמין פרידמן:  דירות שכבר לא ראויות למגורים, די, למכור אותן

יסמין פרידמן:  בבאר-שבע יש עשרות דירות שאין מה להשאיר אותן

יסמין פרידמן:  הן נמצאות באזורים שאף אחד לא רוצה לגור בהם ואין סיבה שנשלח לשם את דיירי הדיור הציבורי

יסמין פרידמן:        דבר שני, אני יכולה לספר לך על שכונה אחת ספציפית בבאר-שבע, שנקראת נחל בקע

יעקב אשר: למי שימכרו אם אף אחד לא רוצה לגור שם?     

יסמין פרידמן: תאמין לי, שבמחיר הנכון אפשר יהיה לקנות אותן

יסמין פרידמן:  צריך לשפץ אותן ויהיו אנשים שיגורו שם

יסמין פרידמן:  אבל למה דווקא דיירי הדיור הציבורי צריכים לגור שם?      בנחל בקע יש עשרות דירות קרקע והן הכי מבוקשות כי הן מותאמות לנכים

יסמין פרידמן:  שנים על גבי שנים משרד השיכון טוען שיש שם תכנית פינוי בינוי

יסמין פרידמן:  בעיריית באר שבע טוענים שהתוכנית הזאת נגנזה כבר לפני שנים והדירות האלה עדיין סגורות עם בטון

יסמין פרידמן:  לא משנה מה עשיתי, אני לא מצליחה להבין מדוע 7 שנים הדירות האלה לא ניתנות לדיור הציבורי?      עם כל הכבוד לטענות שלנו לעמידר, בסופו של יום, מי שאחראי על הדיור הציבורי הוא משרד השיכון

יסמין פרידמן:  החברות המשכנות הן זרוע הביצוע

יסמין פרידמן:  לכן משרד השיכון הוא זה שיתווה מדיניות, יתקצב תקציבים ויפקח עליהן

יעקב אשר: פה אני אתקן אותך

יעקב אשר:  יתווה מדיניות כן, לתקצב תקציבים יש עוד שותף אחד קטן

נעמה לזימי: יש ראש ממשלה בישראל

יסמין פרידמן: בתוך משרד השיכון גם יש מדיניות של הקצאת משאבים

יעקב אשר: תכף נשמע מה יש ומה עשו

יסמין פרידמן: אם החליטו בתקציב 2023-2024 שאין שום תקציב לרכישת דירות חדשות, אז חוק רן כהן על רכש הדירות החדשות הוא בבעיה

יסמין פרידמן:  גם בתוך משרד השיכון יש סדר עדיפות

יעקב אשר: אמרתי שנדון בזה בהצעת החוק

יעקב אשר:  אנחנו כרגע מדברים על דבר אחד

יעקב אשר:  אני לא רוצה לערבב כרגע את הרכש החדש

יעקב אשר:  אני אומר דבר אחד, שאם המדינה החליטה באיזה שלב בחיים שהיא נותנת דבר שנקרא דיור ציבורי, זה צריך להיות כמו עסק פרטי

יעקב אשר:  זה חייב לעבוד עם אחריות, עם תוכנית אחראית לגבי היום יום והתחזוקה

יעקב אשר:  זה צריך לעבוד מסודר

יעקב אשר:  או שיבואו ויגידו, קחו את זה, תחלקו את זה ברחובות, אבל אי-אפשר לא זה ולא זה

יעקב אשר:  לכן אני לא רוצה לערבב כרגע

נעמה לזימי: זה לא או או

יעקב אשר: או שמטפלים או שלא, יתמודדו עם זה

נעמה לזימי: אמרת משהו ויש בו את הבעיה כולה ואני מבינה למה התכוונת

נעמה לזימי:  התכוונת שיסתכלו על זה כמו על עסק פרטי

נעמה לזימי:  הבעיה היא שהפכנו שירות ציבורי למשהו מוזנח ומסתכלים על הפרטי כאילו - - -      

יעקב אשר: בדיוק

נעמה לזימי: תנו שירות ציבורי טוב

יעקב אשר: בדיוק, לזה התכוון המשורר

יעקב אשר:       לפני שנשמע את משרדי הממשלה, יש אנשים שהגיעו

יעקב אשר:  אני מבקש בקצרה

יעקב אשר:  אין לנו הרבה זמן והדיון צריך להיות אפקטיבי ואני רוצה לשמוע את התשובות

יעקב אשר:  יש פה אנשים מפורום הדיור הציבורי

יעל קסטן רבסקי: אני מהסיוע המשפטי, ממשרד המשפטים

יעל קסטן רבסקי:       הסיוע המשפטי במשרד המשפטים מעניק ייצוג לאוכלוסיות מוחלשות שזכאיות לפי חוק

יעל קסטן רבסקי:  מידי שנה יש לנו למעלה מאלף פניות בנושא הדיור הציבורי

יעל קסטן רבסקי:  אנחנו גם מעניקים ייצוג בתחום של תיקון ליקויים

יעקב אשר: ייצוג מול המדינה?     

יעל קסטן רבסקי: ככל שמדובר בתיקון במצבים של ליקויים במצב הדירות

יעל קסטן רבסקי:  יש לנו לא מעט פניות בנושא מצב הדירות

יעל קסטן רבסקי:  אנחנו מנהלים הליכים ומייצגים

יעל קסטן רבסקי:  כן חשוב לי לציין שמגיעות אלינו פניות מפונים שטוענים שבדירות שלהם יש הרבה ליקויים, הזנחה, רטיבות, תקלות חשמל ועוד בעיות

יעל קסטן רבסקי:  הזכאות לדיור הציבורי צריכה לכלול גם דיור הולם וגם מגורים בכבוד

יעל קסטן רבסקי:  לא רק עצם קיומה של הדירה אלא שהדירה תהיה בתנאי מחייה מתוחזקים

יעל קסטן רבסקי:  אנחנו גם מנהלים הליכים בעניין הזה

יעל קסטן רבסקי:       אני כן אציין שנעשתה פנייה ויצרנו ממשק ישיר מול משרד השיכון לקדם פניות שמגיעות אלינו

יעל קסטן רבסקי:  אני אציין שזה דבר שמטריד הרבה מדיירי הדיור הציבורי, לפי מה שאנחנו מייצגים ורואים

בנימין ארדיטי: אני גר בדיור ציבורי משחר ילדותי

בנימין ארדיטי:  אני חי עם אחי ושנינו מתמודדי נפש

בנימין ארדיטי:  אנחנו חיים בבית מוזנח

בנימין ארדיטי:  מעל 5 שנים אנחנו פונים לעמידר

בנימין ארדיטי:  אומרים לנו, כן כן נשפץ ולא משפצים

בנימין ארדיטי:  התקרה באמבטיה היתה גבס והכול קרס, הכול עובש, מצחין

יעקב אשר: כמה שנים אתם בדירה הזאת?     

בנימין ארדיטי: 42 שנה, מעל שנולדנו

בנימין ארדיטי:  כל פעם שאני פונה אליהם - - -      

נעמה לזימי: באיזו עיר?     

בנימין ארדיטי: ראשון לציון

מיכאל ביטון: תספר איזה סכום של שכר דירה אתה משלם להם?     

בנימין ארדיטי: אני גם אחרי מלחמות

בנימין ארדיטי:  בהתערבות של דני ושל מיכל ביטון אישרו לי את ההנחה

בנימין ארדיטי:  אני מוכר כנכה מ-2021

בנימין ארדיטי:  עד לפני שנה לקחו לי מחיר מלא של בן אדם רגיל למרות שחייתי מקצבת נכות ולא מוכנים להחזיר לי את הכסף שמגיע לי רטרואקטיבית

בנימין ארדיטי:  אני נלחם על זה וכל פעם הם דוחים אותי

בנימין ארדיטי:  היו לוקחים לי 1,500 שקלים כיחיד, כשהייתי אמור לשלם 200 שקלים

דני גיגי: אני מנכ"ל פורום הדיור הציבורי

דני גיגי:  אמנם המצב ידוע אבל לדעתי הוא לא ידוע עד הסוף

דני גיגי:  אנחנו מבקרים באלפי דירות בארץ

דני גיגי:  הדירות נמצאות במצב קטסטרופאלי, בלי חלונות, מים נוזלים בתוך הבתים, דירות שנמצאות במצב של קריסה פיזית

דני גיגי:  דירות קטנות והרוסות בצורה מחרידה

דני גיגי:  זה קורה בכל הארץ, בלוד, בצפת, באר-שבע, חיפה

דני גיגי:  הדירות נמצאות בסכנה

דני גיגי:  מעבר לדוחות על הסכנה של בניינים של עמידר, יש 10,000 דירות של עמידר שנמצאות בסכנת מפולת במקרה של רעידת אדמה

דני גיגי:  יותר ממצב של רעידת אדמה, אנשים חיים בטחב, בעוני ובהרס שהוא פשוט מחריד

דני גיגי:       דיברת על תיקון וזה הדבר הכי חשוב

דני גיגי:  עמידר אמרו למבקר המדינה, בהתייחס לשיפוץ הדירות, שכדי לתחזק את הדירות, הם זקוקים ל-400 מיליון שקלים בשנה

דני גיגי:  אין 400 מיליון שקלים בשנה, יש הרבה פחות מזה ולכן הצד הכי בסיסי הוא באמת הצד התקציבי

דני גיגי:  יש בעיה של תקציב והאוצר לא נותן את התקציב כדי לשפץ את הדירות

דני גיגי:       מעבר לזה, הבעיה השנייה היא שיש חברה שלא מתפקדת כבר המון שנים

דני גיגי:  נכון שעכשיו יש מנכ"ל חדש ויש ניסיון לעשות עוד פעם תיקון, אבל אנחנו שומעים על הניסיון של התיקון הזה כבר 10 שנים אם לא יותר

דני גיגי:  יצאו כבר 6 דוחות של מבקר המדינה שעסקו בחברת עמידר שדיברו על ניהול לא תקין, מינויים לא תקינים, בכל תחום שאתה רק חושב עליו

דני גיגי:  דירות הרוסות, דברים שאתם לא יכולים לחשוב עליהם בכלל

דני גיגי:  לקיחת דירות וההקצאה שלהן לגורמים אחרים, לקחת דירות ולתת אותן כדירות נופש לעובדים

דני גיגי:  אין סוף דברים עלו מתוך הביקורת הזאת על חברת עמידר

דני גיגי:        מה נעשה עם זה בפועל? לצערי כלום והמצב חמור מאוד

דני גיגי:  אני קורא לכם לפעול, פשוט לפעול

דני גיגי:       אני רוצה להודות למיכאל ביטון, לנעמה לזימי ולכל חברי הכנסת שאכפת להם מהנושא הזה וגם לך, אדוני היושב-ראש

דני גיגי:  אני ממש קורא לכולם, מהשמאל, מהימין, מהמרכז, מביבי מלא ביבי, מכולם, להצטרף למאבק הזה כי זה המאבק על הדמות שלנו

יעקב אשר: אני מבין שיש עוד פעילים

יעקב אשר:  השאלה אם חשוב לכם מאוד לדבר או שנעבור לשמוע?     

מאי הדר: אני פעילה בפורום הדיור הציבורי באזור הצפון

מאי הדר:  חשוב לי להגיד כמה מילים כי משרד השיכון מסתיר המון נתונים שמאוד קריטיים גם לרשויות עצמן, כדי לטפל וגם לתמוך במהלך הזה של הדיור הציבורי

מאי הדר:  למשל, בקרית שמונה טוענים שיש 1,000 דירות ציבוריות, מתוכן 500 לא ראויות למגורים

מאי הדר:  זאת אומרת שזה חצי מהכמות של הדירות בעוד שזה שאמורים לשרת אזור שלם

מאי הדר:  קריית שמונה רלוונטית לרמת הגולן ולכל היישובים של העמק וגם לחצור הגלילית ועוד

מאי הדר:       מבדיקה שעשיתי דרך משרד השיכון ומנתונים שאני לא יודעת אם להאמין להם או לא, יש 1,000 דירות ציבוריות בכל אזור גליל עליון והעמקים

מאי הדר:  זה משהו לא הגיוני

מאי הדר:  מדובר באלפי אנשים מכל היישובים והכפרים באזור

מאי הדר:  זה לא הגיוני שיהיו רק 1,000 דירות ציבוריות ראויות למגורים

מאי הדר:       יש אנשים שממתינים שנים לדיור ציבורי

מאי הדר:  מי שנהנה מכל הקונספט של הדיור הציבורי זה הקבלנים שעושים אין סוף כסף על שיפוץ חוזר של דירות שהן במצב מזעזע

מאי הדר:  תודה רבה

מיטל כהן: אני מובילת שטח בפורום הדיור הציבורי

מיטל כהן:  אני יותר במרחב הארצי

מיטל כהן:  אני מלווה משפחות בדיור הציבורי מהצפון ועד הדרום

מיטל כהן:  אני בעצמי דיירת בדיור הציבורי אז אני יכולה להגיד לכם שאני יודעת בדיוק איך זה לגור בטחב, ברטיבות, לבשל עם מטרייה במטבח

מיטל כהן:  ככה חייתי בדירת עמידר במשך 8 שנים עד שזכיתי לחלופת דירה

מיטל כהן:  המצב הוא פשוט פשע

מיטל כהן:  לתת לבני אדם לחיות בכאלה דירות הרוסות ועלובות זה פשע

מיטל כהן:  מי שמזניח אותן הם פושעים בעצמם

מיטל כהן:  לא יתכן לתת לבני אדם לחיות בצורה הזאת

מיטל כהן:  אי-אפשר להתעלם מזה

מיטל כהן:  אני לא יודעת איפה כולם? למה מזניחים ככה? למה?     אני עצמי קיבלתי הרבה מחלות בגוף שלי מזה שגרתי בטחב וברטיבות

מיטל כהן:  קיבלתי פיברומיאלגיה, יש לי כל מיני בעיות בפרקים ואני בחורה צעירה

מיטל כהן:  כל זה כי גרתי 8 שנים בדירת עמידר

מיטל כהן:  למה זה אמור להיות ככה? למה?     

יעקב אשר: עוד מישהו מהציבור? נתחיל עם משרד השיכון

מיטל כהן: משהו קטן שאני רוצה להוסיף

מיטל כהן:  אנחנו משתתפים בתשלום על השיפוצים האלה

מיטל כהן:  אנחנו משלמים שכר דירה וגם משתתפים בעלויות של השיפוצים

מיטל כהן:  אני לא רואה איזו סיבה יש לא לשפץ לנו את הדירות שיהיו ראויות לבני אדם ולא לבהמות

יעקב אשר: אתם משתתפים בעלות השיפוצים מעבר לשכר הדירה?     

מיטל כהן: כן

יעקב אשר: כמה השתתפות עצמית?     

מיטל כהן: סכום סמלי אבל משתתפים

יעקב אשר: זה גם וגם

יעקב אשר:       אני מפסיק רגע את הדיון כי יש לנו הצבעה קצרה של רביזיה ומייד נחזור חזרה לדיון

יעקב אשר: אני מחדש את הישיבה

יעקב אשר:       חבר הכנסת מיכאל ביטון, אני מבין שבאת מדיון חשוב על הלומי קרב

יעקב אשר:  אני יודע שהנושא בנפשך

יעקב אשר:  אני מבקש לקצר כי אני רוצה לשמוע את התשובות

יעקב אשר:  אני רוצה לנסות להפיק מהדיון הזה התחולה של דיוני מעקב בעניין הזה

יעקב אשר:  חברי הכנסת המציעים האחרים כבר דיברו אבל אני אתן לך ממש בקצרה

יעקב אשר:  אחרי ששמענו את הציבור על המצוקה - - -      

מיכאל ביטון: אתה צודק

מיכאל ביטון:       תודה היושב-ראש על אורך הרוח וזימון הדיון שביקשנו ממך כי הוא דרמטי

מיכאל ביטון:  אני אגיד לך בתמצית

מיכאל ביטון:  אפשר להכין את המצבה של הדיור הציבורי בישראל ולכתוב, פה נטמנה מערכת הדיור הציבורי בישראל ב-2023-2024

מיכאל ביטון:  למה? פעם ראשונה שממשלה הסירה אחריות מלהביא תקציב לקנות בתים

מיכאל ביטון:  כל חוק שהיה יכול לעזור לקנות בתים, כמו להקצות אחוז מסוים מדירות חדשות לדיור ציבורי או כל דבר אחר, נבלם

מיכאל ביטון:       בעצם, כסף שלא ייכנס ממכירת בתים, לא יהיה כסף לרכישה

מיכאל ביטון:  אז הם לא רוצים למכור לעניים אחרי 30 שנות שכירות

יעקב אשר: יש לנו את הצעת החוק שדנה ברכישה והיא אמורה להגיע לוועדה

יעקב אשר:  אנחנו העלינו את הבקשה שאתה יזמת שמדברת על התחזוקה והשיפוץ

יעקב אשר:  אני הייתי רוצה להתמקד בזה

יעקב אשר:  לא בגלל שאני בורח מתשובות אחרות

יעקב אשר:  כרגע אני רוצה להתמקד בדבר הזה

מיכאל ביטון: תחזוקה ושיפוץ

יעקב אשר: נכון

מיכאל ביטון: המדינה הגדילה קצת את תקציב השיפוץ אבל הפער הוא מאוד מיליונים

מיכאל ביטון:  אבל הדבר הכי חמור שהמדינה עושה, היא מחזיקה מאות דירות ריקות

מיכאל ביטון:  למה? כי היא אומרת, בבאר-שבע אני אעשה התחדשות עירונית אז אני מחזיקה כמה עשרות בתים צמודי קרקע שיכולים ללכת לנכים במתחם שלם

מיכאל ביטון:  למה? כי אולי אני אעשה התחדשות עירונית

מיכאל ביטון:  מתי תעשי? מתי התב"ע? מתי יהיו היתרי בנייה? תביאו לשם דיירים, תחתימו אותם על פינוי כשיהיה בינוי ותשכרו להם בית אחר

מיכאל ביטון:  ישנם מאות בתים ריקים

מיכאל ביטון:  מאות דירות ריקות מחכות להתחדשות עירונית סתם

מיכאל ביטון:  תשפצו, תאכלסו, תחתימו על פינוי בזמן בינוי ותשכירו לאנשים האלה בתים

מיכאל ביטון:  כי הרי ההתחדשות מחזירה את יחידות הדיור האלה

מיכאל ביטון:  תוציא אותם לשנתיים ותחזיר אותם למתחם החדש

מיכאל ביטון:  אבל להחזיק מאות דירות ריקות שמא תהיה התחדשות עירונית זה ביזיון

מיכאל ביטון:  כשאומרים שיפוץ, זה מינימאלי, זה קוסמטי

מיכאל ביטון:  תחשוב על זה שנכים ממתינים

מיכאל ביטון:  יש להם קומות על עמודים

מיכאל ביטון:  בירוחם יש כמה בנינים כאלה של עמידר

מיכאל ביטון:  תרים עשרות בתים קומת קרקע מתחת לעמודים

מיכאל ביטון:  קבל היתר מראש העיר, תן לנכים את הבתים

מיכאל ביטון:   אז יש הבדל בין קוסמטיקה למהות

מיכאל ביטון:       עמיגור, בגלל איזה סטנדרט, בגלל היקף דירות קטן, בגלל  נורמה של יובל פרנקל עליו השלום, בגלל קצת כסף תוספתי של יהדות העולם, שמרו על סטנדרט ובונים בכלל דירות חדשות לקשישים במגדלים יפיפיים

מיכאל ביטון:  למה הפער הזה? למה שיהיה אחד שזה לא נראה טוב ואחת שעושה state of the art? תלך לבניינים שעמיגור מרים לדיור מוגן - - -      

יעקב אשר: זה פינוי בינוי?     

מיכאל ביטון: לא

מיכאל ביטון:  הוא לקח מתחם, קיבל היתר

מיכאל ביטון:  אין לו כסף, הוא מקבל את ההכנסות העתידיות של שכר הדירה של הקשישים האלה

מיכאל ביטון:  בנוסף, קצת כסף עצמי ויאללה זה כלכלי

מיכאל ביטון:  הוא לא יכסה את העלות ב-15 שנה אלא ב-30 שנה אבל הכסף לא הולך לפח

יעקב אשר: זאת חברה ציבורית, הוא יכול להיות גירעון?     

מיכאל ביטון: לא, הוא מקבל אליו את שכר הדירה שאותו קשיש היה יכול לקבל בחוץ

מיכאל ביטון:  עם הכסף הזה הוא בנה מגדל

מיכאל ביטון:  לא מאבדים הון ואז הוא בעלים של הון

מיכאל ביטון:  כמה כסף בזבזנו על סיוע לשכר דירה? 2 מיליארד שקלים

מיכאל ביטון:  האדם החלש יכול לשכור בית? יש לו 2,000 שקל

מיכאל ביטון:       יש לי הרבה מה להגיד אבל אני אעצור

יעקב אשר: משרד השיכון, נתחיל איתכם

נתנאל לפידות: אני סמנכ"ל נכסים וחברות ממשרד השיכון

נתנאל לפידות:       ברשותך, אדוני, אני רוצה להתחיל מהסוף, ממה שחבר הכנסת ביטון דיבר עליו

נתנאל לפידות:  כביכול מוצג פער בין עמידר ועמיגור

נתנאל לפידות:  אני רוצה להפריך איזו אגדה אורבנית בנושא

נתנאל לפידות:  בסוף, כל חברות הדיור הציבורי, גם עמידר, גם עמיגור, שקמונה, חלמיש, חלד, החטיבה להתיישבות ושופ, כולן מתוקצבות על-ידי משרד השיכון

נתנאל לפידות:  בסוף זה תקציב אחד שמתקבל

נתנאל לפידות:  בסיס התקציב נקבע פה בכנסת ועומד על 21 מיליון שקלים

נתנאל לפידות:  זה תקציב הבסיס לתחזוקת הדיור הציבורי ואיתו אנחנו צריכים להתמודד ולתחזק הכי טוב שאנחנו יכולים

נתנאל לפידות:       אנחנו המשרד שאחראי לגיבוש המדיניות של חלוקת הכספים והתעדוף שלהם לחברות, לפי משימות ותוכניות עבודה כשאנחנו קובעים את העיקרון

נתנאל לפידות:  אנחנו מאשרים תוכניות עבודה ואחרי זה אנחנו עושים פיקוח ובקרה שזה מבוצע

נתנאל לפידות:       לכן נקודת המוצא שלנו היא שבסיס התקציב שלנו נמוך

נתנאל לפידות:  על זה, משרד השיכון ומשרד האוצר עושים סיכומים תקציביים אחת לתקציב או לתקופה שבה אנחנו מקבלים תוספות תקציביות

נתנאל לפידות:  בתקציב הנוכחי של 2023-2024, במאמץ מאוד גדול של שר השיכון הנוכחי, קיבלנו תוספת תקציב שהיא שיא של כל הזמנים מבחינת התוספת והיא עומדת על 180 מיליון שקלים

יעקב אשר: בנוסף ל-21

נתנאל לפידות: בנוסף ל-21 מיליון השקלים

נתנאל לפידות:  זה התקציב הכי גדול מאז שנות ה-90 שהועמד לתחזוקת הדיור הציבורי

יעקב אשר: כמה היה בשנים האחרונות?     

נתנאל לפידות: הכי הרבה הגענו ל-140

יעקב אשר: עכשיו אתה מגיע ל-200 בעצם

נתנאל לפידות: עכשיו אנחנו מגיעים ל-20

מיכאל ביטון: אבל מאות מיליונים לרכש בוטלו

נתנאל לפידות: זה לא נכון

מיכאל ביטון: מה לא נכון? תקציב תוספתי  חדש לרכש דירות אין

נתנאל לפידות: זה לא נכון

מיכאל ביטון: אתה אמרת לי בוועדה - - -      

נתנאל לפידות: אמרתי לך שלא קיבלנו אותו עדיין, לא אמרתי שהוא בוטל

מיכאל ביטון: לא קיבלנו, אז אין

יעקב אשר: ואם יש, אז בוא נדע מה יש

מיכאל ביטון: תבין, לא קיבלנו זה אין

יעקב אשר: לא קיבלנו זה אומר שאל תחפש את זה אצלי אלא אצל מי שהתחייב התחייבות תקציבית ולא העביר

נתנאל לפידות: עוד דבר

נתנאל לפידות:  לגבי עמיגור ועמידר, בהיבטים - - -      

יעקב אשר: שוב, אני מבקש לאורך כל הדיון

יעקב אשר:  אני יודע שאי-אפשר להפריד בין הדברים אבל חייבים להפריד

יעקב אשר:  אנחנו רוצים לטפל במשהו מסוים

יעקב אשר:  אם נטפל בהכול רע, אז הכול רע

יעקב אשר:  אני רוצה כרגע להתמקד בעניין הזה כי הוא עניין תקציבי, תפעולי וטכני

יעקב אשר:  כך אני רואה אותו

יעקב אשר:  כל דבר אחר שלא מצליח זה אומר שמישהו כשל, או בתקצוב או בניהול או בטכני, או גם וגם

יעקב אשר:  בואו נשמע

נתנאל לפידות: התוספת של 180 מיליון בבסיס, זה התקציב לתחזוקה

נתנאל לפידות:  לא דיברתי כרגע על רכש או כל נושאים אחרים

יעקב אשר: אני מדבר עכשיו על תחזוקה, זה נושא הדיון

נתנאל לפידות: לזה אני מתייחס

נתנאל לפידות:       מעבר לאותם 200 מיליון שקלים לשנות התקציב 2023 ו-2024 יש את עמלת הניהול שהחברות מקבלות

נתנאל לפידות:  בסוף החברות הן חברות ניהול שמנהלות עבור המדינה את הדיור הציבורי

נתנאל לפידות:  יש הסכמים ארוכי טווח רב שנתיים שבהם עמלת הניהול אמורה לתת חלק מפעולות התחזוקה

נתנאל לפידות:  זה אותן פעולות שמעוגנות בתוספת הראשונה והשנייה לחוק זכויות הדייר בדיור הציבורי

נתנאל לפידות:  יש פעולות בסיסיות שהחוק קובע שאנחנו צריכים לעשות והן מתוקצבות בעמלה

נתנאל לפידות:  העמלה היא רב שנתית ויש ודאות שהיא תמיד תהיה זמינה לחברות לצורך התחזוקה

נתנאל לפידות:       חברת הכנסת שאלה קודם כמה כסף יש לכל דירה

נתנאל לפידות:  עמלת הבסיס היום עומדת על סדר גודל של 4,400 שקלים לשנה ליחידת דיור

יעקב אשר: את זה משלמים הדיירים?     

נתנאל לפידות: לא, המדינה

נתנאל לפידות:  זאת עמלת הניהול

נתנאל לפידות:  מעבר לזה, לשנתיים הקרובות יש 200 מיליון, זאת אומרת, עוד 5,100 שקלים

נתנאל לפידות:  זאת אומרת, שיש לנו סדר גודל של 9,500 שקלים ליחידת דיור

נתנאל לפידות:  אלה המספרים

יסמין פרידמן: אתה חייב להבין משהו

יסמין פרידמן:  יש דירות שצריך להשקיע בהן 100,000 שקלים

נתנאל לפידות: אני מניח שכולם פה מנהלים את משק הבית של עצמם

נתנאל לפידות:  אם יש לנו בממוצע 9,100 שקלים ליחידת דיור, לא משקיעים בכל יחידה 9

נתנאל לפידות: 100 וזה משתנה

מיכאל ביטון: - - סעיף תקציבי שמשלמים את העמלה הזאת

מיכאל ביטון:  4,000 לדירה אתם נותנים עמלה כפול 53,000 דירות בדיור הציבורי? 50,000? זה 200 מיליון שקלים

נתנאל לפידות: נכון

מיכאל ביטון: אז יש סעיף תקציבי 200 מיליון שקל?     

יסמין פרידמן: מיכאל, יש

נתנאל לפידות: יש, זה בסעיף של הסכמי הניהול

יעקב אשר: אני יכול לבקש משהו מחברי הכנסת? תקשיבו לי

יעקב אשר:  אני יודע עד כמה הדבר בוער בכם ואתם גם מדביקים אותי בעניין הזה

יעקב אשר:  גם אני כראש עיר עמדתי מול האנשים האלה וגם כעירייה ניסיתי לייצר כל מיני פתרונות

יעקב אשר:  אני לא רוצה להסתפק בזה

יעקב אשר:  היום לא יהיה דיון ארוך

יעקב אשר:  אני רוצה להבין את השורש ולנסות לפעול מול משרדי ממשלה ואז להביא את זה הלאה פה לדיון

יעקב אשר:  אני לא רוצה סתם לצאת ידי חובה כי במשפטים בומבסטיים אני לא רע

יעקב אשר:  אני יודע שמיכאל מדבר מנהמת ליבו

יעקב אשר:       יש פה משהו שאם היו מתייחסים אליו כמשהו סגור - זה לא אומר שאם יש לך  עמלה על דירה מסוימת, שבאותה שנה אתה חייב לתת גם לדירה הזאת וגם לדירה הזאת כי שתיהן שילמו

יעקב אשר:  תעשו תוכנית עבודה שבה אתם יודעים שאתם מטפלים בדירות שנמצאות במצב הכי קשה

יעקב אשר:  כשאתה לא מטפל בדבר באופן שוטף, הוא הופך להיות אחר-כך בדרגה הקשה

יעקב אשר:  אם זה עסק פרטי ואתה מנהל את זה, אתה יודע שזה התקציב שלך ואתה גם יודע כמה חסר לך

יעקב אשר:       פה אני רוצה להתחקות בעקבות הדבר הזה ולקבל את התשובות על הדברים הבאים: האם יש תוכנית לעניין הזה? האם התקציב שהשגתם – אני משבח וגם שמעתי מאחורי הקלעים ממנכ"ל משרד השיכון שניהלו על זה קרב

יעקב אשר:  אבל אולי הקרב הצליחו אבל המלחמה לא, כי אני מתאר לעצמי שהדרישה שלכם היתה יותר גבוהה

יעקב אשר:  אז תגידו כמה אתם חושבים שצריך בשנה ואז אני אשאל את האוצר דבר אחד

יעקב אשר:  הרי אתה יכול גם להקדים

יעקב אשר:  מדובר פה בעבודה שצריכים לעשות

יעקב אשר:  אפשר גם להקדים תקציב

יעקב אשר:  התקציב יכול להיות שנתי בדו-שנתי שלו

חוה אתי עטייה: סליחה רגע

חוה אתי עטייה:  היום אנחנו מצביעים בוועדת הכספים על משק סגור וניהול הדיור הציבורי – 55,483,000 שקלים

חוה אתי עטייה:  השני, משק סגור וניהול הדיור הציבורי 940 מיליון

חוה אתי עטייה:  עוד מעט מצביעים בכספים

עשהאל צור: אני רק אגיד שהסכום שהיה בוועדת כספים זה הכספים שהכספים שצבורים בקרן

עשהאל צור:  שלא תהיה טעות, הם פשוט עוברים לפי חוק

קריאה: הכספים שצבורים בקרן מיועדים לרכישת דירות חדשות ולא לשיפוץ

יעקב אשר: בדיוק

מיטל כהן: גם לא מגדילים את מאגר הדירות

יעקב אשר: כרגע הכסף נעצר, הכסף נמצא

מיטל כהן: מה אכפת להם שיש אנשים  שממתינים שנים בתור ובסוף גם נזרקים לרחוב? מה אכפת למישהו? הכי קל זה לדפוק את החלשים

מיטל כהן:  הכי קל לכם עם זה

מיטל כהן:  תסתכלו עלינו קצת

מיטל כהן:  די כבר, זה נמאס

מיטל כהן:  מה זה כל ההפקר הזה בכל דבר? כסף עומד, לא רוכשים דירות, לא משפצים דירות

מיטל כהן:  למה? אנחנו זבל של מישהו? אני לא מבינה מה הולך פה

יעקב אשר: את צודקת מאה אחוז

יעקב אשר:  אני מנסה לכבוש את כעסי ולנסות להגיע לחקר

יעקב אשר:  אני מבין שהדיון הזה לא קשור לחלק הזה של השיפוץ, אבל הוא כן יכול להיות קשור לשיפוץ

יסמין פרידמן: זה כן קשור, אדוני יושב-ראש הוועדה

יסמין פרידמן:  כשהוא אומר שיש 9,100 שקלים זה בגלל שכמות הדירות ירדה ל-49,000

יסמין פרידמן:  לפני שנה היו 53,000 דירות

נתנאל לפידות: זה לא נכון

נתנאל לפידות:  ממש לא

יסמין פרידמן: תקשיב, הרי כמה שיש פחות דירות ויש את אותו תקציב אז יש יותר תקציב לאותה דירה

יסמין פרידמן:  אני לא נגדך אבל אתם חייבים להבין שהמלאי מדלדל

יסמין פרידמן:  זאת אומרת שדירות נמכרות יותר מאשר נקנות

יסמין פרידמן:  עוד כמה שנים איפה נהיה? זאת אומרת שדרושה מחשבה מאוד גדולה

יעקב אשר: נעבור לדיון שיהיה פה בעוד שבוע שבועיים

יעקב אשר:  אני הייתי קושר את זה רק מכיוון אחר

יעקב אשר:  אני מבין שפה נמצא כסף שעובד כרגע כי אי-אפשר לרכוש

נתנאל לפידות: לא, רוכשים, רוכשים

יסמין פרידמן: היו השנה 700 רכישות

יעקב אשר: אבל למכור אי-אפשר כרגע?     

יסמין פרידמן: המכר נעצר אבל מי שבתהליך עדיין ימשיך את התהליך

יסמין פרידמן:  זה אומר אלפי דירות

יעקב אשר: אני מציע שבואו נשים את זה רגע בצד ונתמקד שנייה בעניין הזה

יעקב אשר:       אני רוצה להבין

יעקב אשר:  הצגתם קודם שיש תקצוב לכל דירה בממוצע ושהגדלתם את התקצוב

יעקב אשר:  כמה חסר כדי פעם אחת ולתמיד לטפל בעניין? יש תכנית עבודה מוטית תקציב שאומרת איקס דירות במצב כזה העלות היא וואי? מי מבצע את זה? קבלני משנה של עמידר? עמידר?  עמיגור?     

אימאן ח'טיב יאסין: שתהיה תוכנית כתובה כדי שנדע במה מדובר

יעקב אשר: אנחנו צריכים לדעת מאיפה זה מתחיל

יעקב אשר:  אני בכנסת הרבה שנים

יעקב אשר:  כל פעם אני נתקל בדיון כזה אחר והמצב לא השתנה דרסטית

יעקב אשר:  כדי לטפל במשהו ולהביא אותו למצב נורמלי ואז רק לתחזק אותו צריך מאמץ גדול ומרוכז עם תקציב

יעקב אשר:  מה החזון שלכם?     

מיכאל ביטון: האם עמידר ביקשו מכם 400 מיליון לתחזוקה בדוח מבקר המדינה? הם ביקשו 400 מיליון ואמרו שזה הסכום שהם זקוקים לתחזוקה

מיכאל ביטון:  האם אתה מכיר את הנתון הזה?     

נתנאל לפידות: אני מכיר מספר קרוב לזה, כן

מיכאל ביטון: כמה הם קיבלו בפועל?     

נתנאל לפידות: כמה אני קיבלתי?     

מיכאל ביטון: כמה עמידר אמרו שראוי לתחזוקה וכמה הם קיבלו בפועל? שאלה פשוטה

נתנאל לפידות: אני אענה תשובה פשוטה

נתנאל לפידות:  הכנסת אישרה תקציב בסיס בסיס למשרד השיכון לתחזוקת הדיור הציבורי של 21 מיליון

מיכאל ביטון: אבל זאת לא היתה השאלה

נתנאל לפידות: זה המשאבים שעמדו לרשותנו

מיכאל ביטון: כמה עמידר ביקשו וכמה הם קיבלו? למה אתה לא יכול לענות על שאלה?     

נתנאל לפידות: כי זה לא עובד ככה

מיכאל ביטון: יש לך תקציב מוגבל לתחזוקה? כמה נתת לעמידר?     

נתנאל לפידות: כן, יש לי 21 מיליון

מיכאל ביטון: כמה נתת לעמידר וכמה הם ביקשו? אלה שתי שאלות, אני לא מבין

מיכאל ביטון:  הם ביקשו קרוב ל-400? מה המספר?     

נתנאל לפידות: אני לא אענה כי אתה שואל שאלה שמנסה להציג את הדברים בצורה מעוותת

מיכאל ביטון: איפה העיוות? סליחה, זה לא מקובל עלי

מיכאל ביטון:  אדוני, אתה לא תגיד עיוות

מיכאל ביטון:  אתה לא תחלק ציונים לחברי כנסת

מיכאל ביטון:  שאלה: האם עמידר ביקשו מכם סכום לתחזוקת בתים ומהו הסכום? אין פה עיוות, יש פה תשובה לשאלה

נתנאל לפידות: 300 מיליון

מיכאל ביטון: כמה עמידר קיבלו מהמגבלות שאתה קיבלת כדי לתת לתחזוקה באותה שנה?      

נתנאל לפידות: 17 מיליון

מיכאל ביטון: זאת התשובה, 17 ו-300

מיכאל ביטון:  זה עיוות?     

נתנאל לפידות: כן, כי כנסת ישראל אישרה לנו תקציב של 21 מיליון

יעקב אשר: לא מקובל עלי

מיכאל ביטון: הכנסת אשמה

מיכאל ביטון:  אז בוא נעשה ועדת חקירה לכנסת

יעקב אשר: הלו, יש פה יושב-ראש, דקה

יעקב אשר:  מיכאל, דקה

יעקב אשר:  אני מחבר סכום נוסף שדיברתם עליו קודם

יעקב אשר:  אני לא מבין למה זה לא בבסיס והאוצר יסביר לנו למה זה לא בבסיס

יעקב אשר:       אבל אני שואל עכשיו את נציג האוצר

יעקב אשר:  האם יש סיכום תקציבי, עם ה-21 מיליון בבסיס, תוספת של 180 מיליון שקל לכל שנה בשנים הקרובות

עשהאל צור: כן, לשנים 2023 ו-2024

יעקב אשר: מתי זה אמור לקרות?     

עשהאל צור: כמו שאתם יודעים, בימים האלה אנחנו דנים בפניות עודפים, כך הממשלה מתנהלת

יעקב אשר: זה אמור לעבור בזמן הקרוב?     

עשהאל צור: אנחנו נעביר פנייה

יעקב אשר: אתם מעבירים רק של השנה, נכון?     

עשהאל צור: כן, כמובן

עשהאל צור:  אי-אפשר להעביר כספים של 2024

יעקב אשר: אני יודע שאי-אפשר אבל אפשר למצוא דרכים איך לבנות את זה כתוכנית אחת ואז לבוא עם תקצוב מלא

עשהאל צור: אנחנו לא רואים סיבה

עשהאל צור:  השנה הסיבה שהכספים עוברים בשלב מאוחר היא בגלל שהתקציב היה מאוחר

עשהאל צור:  בשנה הבאה אין מניעה שזה יעבור בשלב מוקדם של השנה

יעקב אשר: אז קודם כול, זה מאוד חשוב שזה יקרה

יעקב אשר:       דבר שני

יעקב אשר:  כמה היתה הדרישה התקציבית של משרד השיכון בסעיף הזה?     

עשהאל צור: אני באמת לא זוכר את התשובה

יעקב אשר: אני אשאל את משרד השיכון

עשהאל צור: אני רק אגיד אמירה כללית

עשהאל צור:  באופן כללי, כשמתנהלים דיוני תקציב – זה קצת מה שנתנאל אמר קודם לגבי הדרישה של עמידר, גם בדיונים בין משרד השיכון למשרד האוצר

עשהאל צור:  כשמתנהלים דיוני תקציב באים עם מגוון של דרישות בהרבה נושאים

עשהאל צור:  כולם מתחילים בסכומים מסוימים ויש במהלך המשא ומתן - - -      

יעקב אשר: בקיצור, שוק פרסי

עשהאל צור: כן חשוב להגיד, בסופו של דבר, מה שנאמר פה קודם

יעקב אשר: לא, אבל יש שאלה אחת

יעקב אשר:  דווקא אתם כאנשי כלכלה צריכים לשאול דבר אחד: מה תוכנית העבודה שלכם שצריכה להיות? כמה הבסיס? אם הבסיס הוא 500 מיליון - - -      

עשהאל צור: אדוני היושב-ראש, אני אענה

עשהאל צור:  התפיסה היתה, וזאת התפיסה שהלכנו איתה במהלך הסגירה של הסיכום התקציבי, ששנה שעברה היתה שנה טובה של 140 מיליון תוספת

עשהאל צור:  אנחנו ניתן את ה-140

יעקב אשר: טובה למי? כמה אנשים  - - -      

יסמין פרידמן: טובה יחסית לתקציבים קודמים

יעקב אשר: זה לא טוב, זה פחות רע במקרה הטוב

יעקב אשר:  זה משחק מילים

עשהאל צור: על גבי זה אנחנו רוצים ללכת לתוכנית של כמה שנים שבה לאט לאט נצמצם את הפערים שעליהם אתם מדברים

עשהאל צור:  מהסיבה הזאת נתנו תוספת ייעודית של עוד 40 מיליון כל שנה, בתקווה שגם בשנים שאחר-כך אנחנו נמשיך עם תוכנית כזאת לצמצום הפערים

יעקב אשר: זאת אומרת שהתקציב השנה יהיה 240 מיליון?     

נתנאל לפידות: לא

נתנאל לפידות:  זה 140 פלוס  40

עשהאל צור: זה 140 פלוס 40 פלוס 20 שיש כבר בבסיס

עשהאל צור:  אני מסביר את הרציונל

יעקב אשר: לא משנה, אלה אותם 200

יעקב אשר:       עכשיו אני שואל שאלה אחת

יעקב אשר:  אני שואל אתכם משרד השיכון

יעקב אשר:  מתוך המידע שלכם מחברות הבת שלכם או ממי שלא יהיה, כמה אתם חושבים שצריך כדי להביא את התחזוקה בלבד למצב נורמלי? אם אתה עושה פעולה עמוקה פעם אחת אתה חוסך כבר את הפעולות הארוכות שנים אחר-כך

יעקב אשר:  זה היו הולך ויורד

יעקב אשר:  לא כל שנה צריך 400-500 מיליון

יעקב אשר:  אם אתה משקיע 400-500 מיליון בשנה, שנה אחר-כך, לכאורה תצטרך פחות

יעקב אשר:  יש תוכנית עבודה כזאת שאתם יותר לגזור ולדעת מה הצרכים? אני יודע מה קורה בדיוני תקציב

נתנאל לפידות: התשובה היא כן

יעקב אשר: מה אומרת התוכנית הזאת?     

נתנאל לפידות: אני אסביר קודם את הטכניקה ואז את הכספים

יעקב אשר: אני מבקש סבלנות מכולם

יעקב אשר:  אם אני לא מבין את התהליכים, אני לא יודע איפה לתפוס את זה

אברהם כלפון: אני שמאי מקרקעין ויזם בתחום האנרגיה המתחדשת

אברהם כלפון:  אני מבקש לחדד את השאלה של חבר הכנסת

אברהם כלפון:  רק לחדד, מה האחוז הדירות הפגומות בדיור הציבורי או שדורשות איזה שיפוץ?     

יונתן מישרקי: לא איזה שיפוץ

יונתן מישרקי:  כל דירה מחייבת תקציב לתחזוקה שוטפת ובקרה

יונתן מישרקי:  אם לא מקיימים את זה, אז היושב-ראש צודק

יונתן מישרקי:  אתה תצטרך עוד שנתיים להביא עוד פעם תקציב

יונתן מישרקי:  עכשיו הוא מדבר על לעלות את זה על הפסים

יעקב אשר: מנסה, אם תעזרו לי

אביטל עוז: יש לי שאלה קטנה

אביטל עוז:  אני מייצגת את ארגון מהנדסי הערים

יעקב אשר: הוא באמצע דיבור

יעקב אשר:  קודם כל, אני מכבד מאוד את איגוד מהנדסי ערים

יונתן מישרקי: בבקשה, מר לפידות

נתנאל לפידות: כל דירה בדיור הציבורי מסווגת על-ידי החברות בציון של 1 עד 5

נתנאל לפידות:  1 זה ציון נמוך ו-5 זה הציון הגבוה

יעקב אשר: 1 זה בעצם בגבול הלא שמיש

נתנאל לפידות: נכון

יעקב אשר: כמה אנשים גרים בדירות לא שמישות?     

נתנאל לפידות: היום יש לנו סדר גודל של 1,000 דירות שנמצאות בדירוג של 1 ו-2

נתנאל לפידות:  אותם 40 מיליון שקלים שעשהאל דיבר עליהם - - -      

יונתן מישרקי: כל כמה זמן אתם מקיימים כזה סקר?     

נתנאל לפידות: רק אם אפשר להשלים משפט

יעקב אשר: תרשמו את השאלות כי אנחנו מאבדים את הקשב ואת הריכוז

נתנאל לפידות: אני שמעתי, אני אענה

נתנאל לפידות:  אותם 40 מיליון שעשהאל דיבר עליהם הם עבור דירות במצב 1 ו-2

יעקב אשר: כמה כסף אתה צריך?     

נתנאל לפידות: ה-80 מיליון שקלים שהועמדו אמורים לתת לנו פתרון לאותו 1,000

יעקב אשר: ה-80 מיליון האלה מטופלים בו זמנית?     

נתנאל לפידות: לא, זה על שנתיים, 2023 ו-2024

יעקב אשר: אני שואל שאלה את האוצר

יעקב אשר:  האם יש דרך שאתם יכולים להקדים את המימון הזה של ה-40 מיליון כי זה פרויקטלי, זה על משהו מסוים? הוא לוקח דירות ומשמיש אותם לבני אדם

יעקב אשר:  האם יש בעיה בלעשות את החיבור הזה?     

עשהאל צור: אני אגיד

עשהאל צור:  קודם כול, בתקציב המדינה באופן כללי נלקח 40 ו-40 אבל הדבר הזה הוא בתיאום עם משרד השיכון במובן הזה שגם למשרד השיכון יש קצבי עבודה מסוימים

יעקב אשר: לכן שאלתי, אבל הוא אמר לי שלא

עשהאל צור: לא, זה מתואם בינינו

נתנאל לפידות: זה מתואם, זה פרוס על שנתיים

יעקב אשר: זאת אומרת, אתה לא יכול בשנה או בחצי שנה?     

נתנאל לפידות: לא

נתנאל לפידות:       בנוסף ל-80 מיליון יש גם כל שנה 50% מרווחי עמידר הולכים לקרן תחזוקה

יעקב אשר: זה הרבה כסף

נתנאל לפידות: נכון

נתנאל לפידות:  שנה שעברה זה היה - - -      

מיטל כהן: הרבה כסף - - -      

יעקב אשר: שנייה

יעקב אשר:  תאמיני לי, אני רוצה לעזור לכם

יעקב אשר:  תאמיני לי

יעקב אשר:  אם את רוצה שאני רק אבכה איתך, גם את זה אני יודע

יעקב אשר:  אבל חבל, בואי ננצל את הזמן הזה כדי להפיק מזה משהו

מיכאל ביטון: איך נוצרים רווחים בעמידר? ממה?     

נתנאל לפידות: לפי חוק רשות החברות הממשלתיות חברת עמידר היא חברה בע"מ

מיכאל ביטון: אז מאיפה הרווחים? ממה?     

נתנאל לפידות: אני לא מנכ"ל עמידר

נתנאל לפידות:  אני יכול לתאר לך מספר אלמנטים אבל יש פה את עמידר שיכולים להסביר את זה יותר טוב ממני

מיכאל ביטון: פשע של עמידר שיש לה רווחים

נתנאל לפידות: הם חייבים

מיכאל ביטון: הם חייבים? אז זה גם פשע שלכם שהם חייבים

נתנאל לפידות: החוק קובע את זה, אנחנו לא מחוקקים

מיכאל ביטון: עמיגור גם חייבים ברווחים?     

נתנאל לפידות: כן

נתנאל לפידות:  עמיגור חברה רווחית, לשאלתך

עשהאל צור: אדוני, אני לא נציג רשות החברות אבל כן נגיד שבאופן כללי התפיסה היא שחברות ממשלתיות חייבות להיות רווחיות

מיכאל ביטון: החברה למתנ"סים היא רווחית? אתם מקשקשים במוח

עשהאל צור: אני לא יודע על כל חברה

מיכאל ביטון: זה הכשל המוסרי שלכם, שחברה ממשלתית לדיור תרוויח כסף

מיכאל ביטון:  מאיפה היא הביאה את הכסף?     

יסמין פרידמן: אבל מיכאל, הם לא חוקקו את החוק

יסמין פרידמן:  הם לא אשמים

מיכאל ביטון: מאיפה נשארו להם רווחים? מלא לשפץ היא הביאה רווחים

מיכאל ביטון:  מלא לקנות, מלא לתחזק, מלא לעשות גינון נהיו לה רווחים

יעקב אשר: אני נורא מצטער, אנחנו תכף נצטרך לסיים את הישיבה

יונתן מישרקי: אדוני היושב-ראש, רשמתי שאלות בשביל לא להפריע

יעקב אשר: מה אני יכול לעשות

יעקב אשר:  אני בטוח שיש פה עוד הרבה דברים לפתוח

יעקב אשר:  אני בטוח שגם אלה שטיפלו בזה הרבה שנים, יש להם מה לומר

יונתן מישרקי: אדוני יקיים דיון המשך?     

יעקב אשר: אני אקיים דיון נוסף

יעקב אשר:  רציתי לקראת הדיון הנוסף הזה שיבואו עם תוכנית עבודה שהיא מוטית תקציב

יעקב אשר:  אני רוצה לקבל תכנית עבודה

יעקב אשר:       בזה אני אסיים את הדיון כי כל פעם זה יברח לנו לאיזה מקום אחר

יעקב אשר:  אגב, אני לא מזלזל במקומות האלה והשאלות מצוינות אבל מבחינתי אני עושה כרגע סדרי עדיפויות

יעקב אשר:  אני בא מתחום הפרקטיקה גם פה בוועדה

יעקב אשר:       אני אומר דבר אחד

יעקב אשר:  אנחנו לא נמצה את הדיון כי יש ישיבות סיעה

יעקב אשר:  לצערי הרב, אני גם ככה כבר גולש מהסכמה כזאת או אחרת שהיתה לי קודם

יעקב אשר:       לישיבה הבאה אני רוצה תוכנית עבודה, כמו שהייתי עושה אצלי בעירייה עם העובדים שלי

יעקב אשר:  אני רוצה לדעת תוכנית עבודה לתחזוק ולשיפוץ

יעקב אשר:  עזבו כרגע את כל הדברים האחרים, נטפל בהם במסגרת החוק השני

יעקב אשר:  אני עקשן ואני אתעקש הלאה גם כן

נתנאל לפידות: יש לנו וגם נציג אותה

יעקב אשר: אני אבקש תוכנית עבודה שכוללת לוחות זמנים, מספר יחידות דיור ועלות כספית

יעקב אשר:  אני רוצה לראות את הממשק בין תוכנית העבודה לבין לוח הזמנים של הדבר הזה

יונתן מישרקי: אדוני היושב-ראש, האם מקובל עליך שנציף בפניהם שאלות והם יבואו עם תשובות לדיון הבא?     

יעקב אשר: בבקשה

יונתן מישרקי: נעשה את זה במרוכז ושלא יענו היום

יונתן מישרקי:       שאלה ראשונה

יונתן מישרקי:  מר לפידות חיזק את דברי האוצר ואמר שאין לכם את כוח האדם שאמור להספיק ולבצע את השיפוצים גם אם יקדימו את התשלום

יונתן מישרקי:  זאת אומרת, לעשות את זה באופן מרוכז

נתנאל לפידות: זה לא לנו

נתנאל לפידות:  בסוף הקבלנים בשוק

יונתן מישרקי: האם אתה יכול לומר לי מי אמור לבצע את השיפוצים? אם מדובר בקבלנים במיקור חוץ, פשוט מגדילים את המאגר ליותר קבלנים כדי שפחות זמן יותר אנשים יסבלו בדירות לא ראויות

יעקב אשר: את זה נראה בתוכנית העבודה

יונתן מישרקי: זאת שאלה שאני שואל

יונתן מישרקי:       שאלה שנייה: כל כמה זמן אתם מקיימים סקר מצב לדירות?     שאלה שלישית: האם ההחלטה לעניין השיפוץ נתונה בין היתר סביב פוטנציאל מימוש הדירה למכירה? זאת אומרת, אתה רואה דירה שהיא במצב 1 אבל הסיכוי שהאדם יממש את הזכות שלו וירכוש את הדירה, זה שיקול האם להשקיע בה כסף או לא?      

נתנאל לפידות: התשובה לזה היא לא

יעקב אשר: את כל זה נראה כשהם יביאו תוכנית עבודה

יעקב אשר:  אם תוכנית העבודה מדברת על כל כמות הדירות שיש, אנחנו כבר נראה את האפיונים

יעקב אשר:       אני אומר עוד פעם

יונתן מישרקי: אני רוצה לקבל תשובות

יונתן מישרקי:  באתי לפה לקבל תשובות בשביל לדעת אם באמת הם ראויים להחזיק דירות ולהיות אחרים עליהן

יעקב אשר: אותי מעניין דבר אחד

יעקב אשר:  התקציב לנושא הזה של השיפוץ ובכמה זמן אפשר להגיע למצב שבו העסק מתחיל לנסוע על איזה גלגל? הרי יש גם בלאי בהמשך

יעקב אשר:       אני אומר את זה גם לאוצר

יעקב אשר:  יש ניסיון ניהולי

יעקב אשר:  עם כל הכבוד, האוצר יותר חכמים ממני

יעקב אשר:  כולכם למדתם ליבה, אתם יודעים חשבון, ויודעים הכול יותר טוב ממני

יעקב אשר:  אני באתי מניהול ואני יודע דבר אחד

יעקב אשר:  כשאתה רוצה להביא משהו למצב נורמלי שיתחיל לעבוד כמו גלגל של שעון – לפחות בחלק של אלה שכבר יש להם דירות היום

יעקב אשר:  עזבו רגע את כל המסכנים שמחכים

יעקב אשר:       כדי להגיע לזה אתה צריך פעם אחת להשקיע השקעה שאתה הולך ויורד ממנה בהמשך כי הבאת את המקום למצב סביר

יעקב אשר:  במצב הסביר אנחנו גם נבדוק אתכם, מה התוכנית השוטפת שלכם לפני שהשקע מתחיל לצאת וכל הצנרת? אם היה מגיע חשמלאי אחד קטן שאתה מהאוצר היית מממן אותו שנה קודם, התיקון היה עולה 100 שקלים או 150 שקלים לעומת 1,200 שקלים אחר-כך

יעקב אשר:       מה לעשות, המדינה, אתם, משרד השיכון והאוצר על הקופה

יעקב אשר:  אתם מחזיקים ומנהלים עבור אנשים את הבית שלהם

יעקב אשר:  יש הסכם ביניכם לבין הלקוח

יעקב אשר:  ההסכם ביניכם לבין הלקוח שהוא אמור לשלם איקס או וואי ואתם אמורים לתת לו איקס וואי

יעקב אשר:  אתם לא נותנים, כי קשה, כי אין תקציב

יעקב אשר:  אין דבר כזה

יעקב אשר:       אם זה כשל של החברות המנהלות זה סיפור אחד

יעקב אשר:  אני יודע רק דבר אחד

יעקב אשר:  שאם אין חומר ללבנים אי-אפשר לעשות שום דבר

יעקב אשר:  אם אין מספיק תקציב, אז אתה פה משפץ, כאן משפץ, וקצת פה וקצת שם ובינתיים הדירות האלה כבר מתקלפות לגמרי

יעקב אשר:       צריך פה תוכנית איך להביא את זה למצב סביר ונורמלי ולהתחיל בתחזוקה

יעקב אשר:  אז בתקציב המדינה הבא המספרים יכולים להיות יותר נמוכים מהתקציבים היום שאתם מחביאים אותם

יעקב אשר:  אתם לא שמים את התקציב עצמו אלא התחייבויות כאלה ואחרות שקורות ואני מברך עליהן

יעקב אשר:  אם לא היה את ה-180 מיליון שקלים האלה, אז הייתם ב-21 מיליון ואז הייתם יכולים לשים שתי מזוזות בשני בתים ושליכטה בעוד איזה בית

יעקב אשר:       אני אומר שתביאו את זה

יעקב אשר:  הפערים ביניכם, מי אשם ומי לא, אנחנו נעשה

יעקב אשר:  אבל אני רוצה לראות תוכנית עבודה מוטית תקציב ומוטית לוח זמנים

יעקב אשר:  יש פה כמה אנשים שניהלו חנות מכולת בחיים שלהם

יעקב אשר:  משם אנחנו נדע על מי לכעוס

יעקב אשר:  בסוף אנחנו צריכים לכעוס על עצמנו כי זאת אחריות של המדינה וזאת אחריות שלנו

יעקב אשר:       אנחנו לא נמצה עכשיו את הכול

יעקב אשר:  אני מתנצל, אנחנו נעשה ישיבה בהקדם

יעקב אשר:  בעזרת ה' נעשה את זה

יעקב אשר:  תודה רבה, הישיבה נעולה